text: Al'ummar da Allah ya yi mata baiwa da irin wannan karfin za ta iya sauya makomarta da kuma tabbatar da taimakon Ubangiji a gare ta. Wani abu kuma shi ne cewa gwamnatoci ma'abota girman kai karkashin jagorancin Amurka, duk kuwa da cewa tsawon shekaru aru-aru sun yi amfani da yaudara ta siyasa da soji wajen tilasta wa gwamnatocin wannan yankin mika musu kai suna masu zaton cewa sun share fagen samun iko na tattalin arziki da al'adu da siyasa a wannan yanki mai matukar muhimmanci na duniya, sai ga shi a halin yanzu a karon farko sun zamanto abin kyama da kiyayyar al'ummomin wannan yankin.